CELEX: 32006R1257
Language: lt
Date: 2006-08-21 00:00:00
Title: 2006 m. rugpjūčio 21 d. Komisijos reglamentas (EB) Nr. 1257/2006, patvirtinantis į saugomų kilmės vietos nuorodų ir saugomų geografinių nuorodų registrą įrašytos geografinės nuorodos specifikacijos pakeitimus ( Nocciola di Giffoni (SGN))

22.8.2006   
            
            
               LT
            
            
               Europos Sąjungos oficialusis leidinys
            
            
               L 228/17
            
         
      KOMISIJOS REGLAMENTAS (EB) Nr. 1257/2006
   2006 m. rugpjūčio 21 d.
   patvirtinantis į saugomų kilmės vietos nuorodų ir saugomų geografinių nuorodų registrą įrašytos geografinės nuorodos specifikacijos pakeitimus (Nocciola di Giffoni (SGN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Vadovaujantis Reglamento (EB) Nr. 510/2006 9 straipsnio 2 dalimi ir pagal to reglamento 17 straipsnio 2 dalį Komisija pradėjo nagrinėti Italijos prašymą patvirtinti saugomos geografinės nuorodos „Nocciola di Giffoni“ specifikacijos pakeitimus.
            
         
               (2)
            
            
               Prašymu siekiama iš dalies pakeisti specifikacijos duomenis, susijusius su įrodymais, kad žemės ūkio produktai kilę iš geografinės vietovės, specialiosiomis ženklinimo etiketėmis taisyklėmis ir nacionaliniuose teisės aktuose nustatytais reikalavimais.
            
         
               (3)
            
            
               Duomenų, įrodančių, kad žemės ūkio produktai kilę iš geografinės vietovės, pakeitimu siekiama patikslinti, kad gamintojai privalo vesti gamybos dokumentus ir nurodyti pagamintus kiekius, be to, atitinkamose savivaldybėse jie privalo vesti sklypų registrą.
            
         
               (4)
            
            
               Specialiųjų ženklinimo etiketėmis taisyklių pakeitimai susiję su geografinės nuorodos grafinio simbolio pakeitimu ir su patikslinimais specifikacijoje, kad šis grafinis simbolis turi būti nurodomas atitinkamų žemės ūkio produktų etiketėje.
            
         
               (5)
            
            
               Kai kalbama apie nacionaliniuose teisės aktuose nustatytus reikalavimus, buvo panaikintos nuorodos į Kampanijos regione parengtas taikymo taisykles, susijusias su gamybos būdu ir kontrole.
            
         
               (6)
            
            
               Išnagrinėjus minėtą pakeitimų prašymą, buvo nuspręsta, kad šie pakeitimai atitinka Reglamento (EB) Nr. 510/2006 reikalavimus; be to, jie yra nereikšmingi, nes jais nekeičiamos esminės gaminio savybės ir jo ryšys su geografine vietove.
            
         
               (7)
            
            
               Todėl reikėtų patvirtinti saugomos geografinės nuorodos „Nocciola di Giffoni“ specifikacijos, nurodytos Reglamento Nr. (EB) 510/2006 4 straipsnio 2 dalyje, pakeitimus, nepradedant to reglamento 6 straipsnio 2 dalyje ir 7 straipsnyje nurodytos procedūros.
            
         
               (8)
            
            
               Be to, reikėtų paskelbti Reglamento (EB) Nr. 510/2006 6 straipsnio 2 dalyje nurodytus duomenis. Vadovaujantis to reglamento 17 straipsnio 2 dalimi skelbiama specifikacijos santrauka, parengta pagal Komisijos reglamento (EB) Nr. 383/2004 (2) nuostatas,
            
         PRIĖMĖ ŠĮ REGLAMENTĄ:
   1 straipsnis
   Geografinės nuorodos „Nocciola di Giffoni“ specifikacija iš dalies keičiama pagal šio reglamento I priedą.
   2 straipsnis
   Specifikacijos pagrindinių duomenų santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 64, 2004 3 2, p. 16.
   
      I PRIEDAS
      Geografinės nuorodos „Nocciola di Giffoni“ (Italija) specifikacijoje patvirtinami šie pakeitimai:
      
                  1)
               
               
                  4 straipsnyje išbraukiami šie sakiniai:
                  
                              —
                           
                           
                              „Auginimo ir agronominiai metodai turi būti taikomi vadovaujantis Kampanijos regiono kompetentingų tarnybų nuostatomis“,
                           
                        
                              —
                           
                           
                              „Šiose ribose Kampanijos regionas, atsižvelgdamas į sezoninius pokyčius ir kultūros aplinkos sąlygas, kasmet nustato vidutinį metinį vieneto gamybos lygį.“;
                           
                        
            
                  2)
               
               
                  5 straipsnyje
                  
                              —
                           
                           
                              sakinys:
                              „Žemės ūkio, maisto produktų ir miškininkystės išteklių ministerija nurodo, kokių taisyklių reikia laikytis registruojant, perduodant metines produkcijos deklaracijas ir atitinkamus sertifikatus, skirtus tiksliai ir tinkamai kontroliuoti pripažintą ir su geografine nuoroda kasmet į rinką pateikiamą produkciją.“
                              pakeičiamas tokiu sakiniu:
                              „Be to, kilmės įrodymas užtikrinamas tuo, kad yra pildomi gamybos dokumentai ir tinkamu laiku pranešama apie pagamintus kiekius.“,
                           
                        
                              —
                           
                           
                              šis sakinys išbraukiamas:
                              „Kampanijos regiono valdžia užtikrina, kad laikomasi tinkamų techninių reikalavimų, aprašytų 4 straipsnyje.“;
                           
                        
            
                  3)
               
               
                  7 straipsnyje
                  sakiniai:
                  „Atitinkamų gamintojų prašymu etiketėse gali būti naudojamas grafinis simbolis. Šis simbolis turi būti meniškas paveiksliukas, susidedantis iš galimo kolorimetrinio pagrindo, simboliško prekės ženklo arba specifinio ir vienareikšmio logotipo, kurie turi būti naudojami kartu ir neatsiejamai su geografine nuoroda.
                  Be to, ant eksportui skirtos partijos turi būti nuoroda „pagaminta Italijoje“.“
                  pakeičiami tokiais sakiniais:
                  „Etiketėje turi būti naudojamas skiriamasis saugomos geografinės nuorodos simbolis, kurį sudaro ovalas ir įrašas „Nocciola di Giffoni“. Dešinės pusės apačioje pavaizduotas stilizuotas riešuto keimerys, o kairės pusės apačioje – grafinis saugomos geografinės nuorodos simbolis, kaip aprašyta pirmiau.“
               
            
   
      II PRIEDAS
      SANTRAUKA
      
         TARYBOS REGLAMENTAS (EB) Nr. 510/2006
      
      „NOCCIOLA DI GIFFONI“
      
         (EB Nr.: IT/117/1538/29.04.2004)
      
      SKVN ( ) SGN (X)
      Šis dokumentas yra informacijai skirta apibendrinamoji santrauka. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).
      1.   Kompetentinga valstybės narės įstaiga: 
      
                  
                     Pavadinimas
                  
               
               
                  :
               
               
                  Ministero delle Politiche Agricole e Forestali
                  Dipartimento della Qualità dei Prodotti Agroalimentari e dei Servizi
               
            
                  
                     Adresas
                  
               
               
                  :
               
               
                  
                              Via XX Settembre, 20
                           
                        
                              I-00187 Rome
                           
                        
            
                  
                     Telefonas
                  
               
               
                  :
               
               
                  (39-06) 481 99 68
               
            
                  
                     Faksas
                  
               
               
                  :
               
               
                  (39-06) 42 01 31 26
               
            
                  
                     el. paštas
                  
               
               
                  :
               
               
                  qtc3@politicheagricole.it
               
            2.   Grupė: 
      
                  
                     Pavadinimas
                  
               
               
                  :
               
               
                  Associazione produttori nocciole tonda di Giffoni
               
            
                  
                     Adresas
                  
               
               
                  :
               
               
                  
                              Via A. Russomando, 9
                           
                        
                              I-84095 Giffoni Valle Piana (SA)
                           
                        
            
                  
                     Telefonas
                  
               
               
                  :
               
               
                  (39-089) 86 64 90
               
            
                  
                     Faksas
                  
               
               
                  :
               
               
                  (39-089) 982 81 59
               
            
                  
                     el. paštas
                  
               
               
                  :
               
               
                  info@tondadigiffoni.it
               
            
                  
                     Sudėtis
                  
               
               
                  :
               
               
                  gamintojai ir (arba) perdirbėjai (X) kiti ( )
               
            3.   Produkto rūšis: 1.6 klasė – Vaisiai, daržovės ir grūdai, švieži arba perdirbti
      4.   Specifikacijos aprašymas: (4 straipsnio 2 dalyje nurodytų sąlygų santrauka)
      4.1.   Pavadinimas: „Nocciola di Giffoni“
      4.2.   Apibūdinimas: Nuoroda „Nocciola di Giffoni“ apibūdinami tik biotipų, atitinkančių lazdyno „Tonda di Giffoni“ varietetą, auginamą 4.3 punkte apibrėžtoje vietovėje, vaisiai.
      Pateikiant į rinką „Nocciola di Giffoni“ turi pasižymėti šiomis savybėmis:
      vidutinio dydžio, rutulio formos riešutas, kurio diametras ne mažesnis kaip 18 mm,
      kevalas kaštoninės spalvos su tamsesniais dryžiais,
      vidutinio dydžio, rutulio formos branduolys, kurio diametras ne mažesnis kaip 13 mm,
      branduolio minkštimas yra baltas, kietas ir puikaus aromato.
      4.3.   Vietovė: Gamybos vieta – tai Salerno provincijos dalis, apimanti visų šių savivaldybių teritoriją: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi, Montecorvino Rovella, ir iš dalies šias savivaldybes: Baronissi, Montecorvino Pugliano, Olevano sul Tusciano, San Mango Piemonte, Acerno.
      4.4.   Kilmės įrodymas: „Nocciola di Giffoni“ gamybai tinkami riešutynai įtraukiami į kontrolės įstaigos turimą registrą, kurio kopijos yra geografinėje vietovėje esančiose savivaldybėse.
      Be to, kilmės įrodymas užtikrinamas tuo, kad yra pildomi gamybos dokumentai ir tinkamu laiku pranešama apie pagamintus kiekius.
      4.5.   Gamybos būdas: „Nocciola di Giffoni“ riešutų gamybai skirti riešutmedžiai turi būti auginami tradicinėse regiono aplinkos sąlygose, t. y. jos turi gaminiui suteikti specifines jo kokybės savybes.
      Atstumas tarp augalų, auginimo ir genėjimo būdai turi likti tokie patys kaip ligi šiol; tankumas neturi viršyti 660 augalų viename hektare, o taikomas auginimo būdas turi būti išsišakojęs krūmas (cespuglio policaule) arba riešutmedžiai turi būti genimi taip, kad susidarytų taurės pavidalo krūmas (vaso cespugliato) arba krūmas (alberello).
      
      Taip pat leidžiami y formos ir gyvatvorės formos genėjimo būdai, jeigu jie taikomi atsižvelgiant į augalo savybių kokybę ir jeigu augalų skaičius viename hektare neviršija 1 000.
      Maksimali leidžiama vieneto gamyba nustatyta 40 dvigubo centnerio riešutmedžiais apsodinto ploto hektare.
      4.6.   Ryšys su vietove: „Nocciola di Giffoni“ riešutui taikomi reikalavimai yra susiję su aplinkos ir gamtos veiksniais ir auginimo būdais gamybos vietoje. Visų pirma „Giffoni“ riešutas auginamas vietiniame biotope, kuris sąlygoja augalo savybes veikiant Kampanijos teritorijoje esančiam regionui būdingiems klimato veiksniams. Šiame regione labai palankios sąlygos „Tonda di giffoni“ varietetui, nes vulkaniniame dirvožemyje jis gali gerai vešėti.
      4.7.   Kontrolės institucija: 
      
                  
                     Pavadinimas
                  
               
               
                  :
               
               
                  IS.ME.CERT
               
            
                  
                     Adresas
                  
               
               
                  :
               
               
                  
                              Via G. Porzio, Centro direzionale Isola G/1 Scala C
                           
                        
                              I-80143 Napoli
                           
                        
            
                  
                     Telefonas
                  
               
               
                  :
               
               
                  (39-081) 787 97 89
               
            
                  
                     Faksas
                  
               
               
                  :
               
               
                  (39-081) 604 01 76.
               
            
                  
                     el. paštas
                  
               
               
                  :
               
               
                  —
               
            4.8.   Ženklinimas etiketėmis: „Giffoni“ riešutai su kevalais turi būti parduodami maišeliuose, riešutai be kevalų – maišeliuose arba dėžutėse.
      Bet kuriuo atveju nuorodos „Nocciola di Giffoni“, „saugoma geografinė nuoroda“ ir atitinkamas grafinis simbolis turi būti ant etiketės.
      4.9.   Nacionaliniai reikalavimai: —
      
         (1)  Europos Komisija, Žemės ūkio ir kaimo plėtros generalinis direktoratas, Žemės ūkio produktų kokybės kontrolės padalinys, B-1049 Briuselis.